b'\n_START_ARTICLE_\nItalijanski imperij\n_START_PARAGRAPH_\nItalijanski imperij je bil uradno razgla\xc5\xa1en maja 1936 s totalno aneksijo Abesinije (dana\xc5\xa1nje Etiopije) in s prevzemom naslova cesar Etiopije s strani italijanskega kralja. Imperij se je sicer za\xc4\x8del izoblikovati \xc5\xbee leta 1882 s prisvojitvijo Assaba v Eritreji. S \xc4\x8dasom so se italijanske posesti \xc5\xa1irile in dosegle najve\xc4\x8dji obseg, preko 4.100.000.000\xc2\xa0km\xc2\xb2, leta 1940, ko so jih sestavljali \xc5\xa1tirjeafri\xc5\xa1ki teritoriji (Libija, Somalija, Etiopija, Eritreja), Dodekanez in Albanija, koncesija v Tientsinu, Britanska Somalija (danes Somaliland) in \xc5\xa1tevilna druga manj\xc5\xa1a posestva, predvsem v Gr\xc4\x8diji in Egiptu. Italijanski imperij je prenehal obstajati z zaklju\xc4\x8dkom druge svetovne vojne, ko je Italija ohranila samo administrativni nadzor Somalije do leta 1960.\n_START_SECTION_\nNastanek imperija\n_START_PARAGRAPH_\nPrva leta kolonizacije niso pre\xc5\xa1la brez prelivanja krvi. V Libiji in Etiopiji je bilo v dvajsetih in tridesetih letih pobitih veliko Italijanov, bodisi vojakov kot civilistov , kar je povzro\xc4\x8dilo te\xc5\xbeko represijo s strani italijanskih oblasti, celo z uporabo strupenih plinov in iperita. Fa\xc5\xa1izem je sicer ukinil sovra\xc5\xbenosti, vendar velikokrat prav s silo. Kljub temu se je "pomirjenje" izkazalo za pozitivno v vseh italijanskih kolonijah. Vse obmo\xc4\x8dje je do\xc5\xbeivelo konkreten gospodarski razvoj , tudi vsled mno\xc5\xbei\xc4\x8dnega priseljevanja italijanskih kolonov. Z osvojitvijo ve\xc4\x8dine Etiopije je bilo vse ozemlje Afri\xc5\xa1kega roga zdru\xc5\xbeeno v italijansko vice-kraljevino pod imenom Africa Orientale Italiana (AOI) (Italijanska Vzhodna Afrika).\n_START_SECTION_\nNa\xc4\x8drt Velike Italije\n_START_PARAGRAPH_\nMussolinijevi na\xc4\x8drti za Veliko Italijo so predvidevali, da bodo po zmagi sil osi priklju\xc4\x8deni Italijanski Vzhodni Afriki tudi Egipt, Sudan, D\xc5\xbeibuti in Kenija kot klientelne dr\xc5\xbeave, to je formalno samostojne dr\xc5\xbeave, kjer bi bili vodilni kadri imenovani iz Rima. Vsekakor pa Afrika ni bila edino ozemlje, ki ga je fa\xc5\xa1izem nameraval osvojiti. V na\xc4\x8drtih (1936) je bila zdru\xc5\xbeitev Italije in njenih posesti (dana\xc5\xa1nja Italija, Italijanska Vzhodna Afrika) s klientelnimi ozemlji (Albanija, Avstrija, del Mad\xc5\xbearske, del Romunije, Bolgarija), z ozemlji, ki jih je bilo treba anektirati (Korzika, Graub\xc3\xbcnden v \xc5\xa0vici, dana\xc5\xa1nja Slovenija, Istra, Dalmacija, \xc4\x8crna gora) in z ozemlji, ki jih je bilo treba spremeniti v klientelne enote (\xc5\xa0panija, Hrva\xc5\xa1ka, Srbija, Makedonija, Bolgarija, Romunija). Druga\xc4\x8de povedano to pomeni, da so \xc5\xbee spadale pod italijansko krono dana\xc5\xa1nja Italija in Italijanska Vzhodna Afrika; klientelne dr\xc5\xbeave so bile v ve\xc4\x8dji (Albanija) ali manj\xc5\xa1i (Avstrija, del Mad\xc5\xbearske, del Romunije) meri pod italijansko upravo; Slovenija, Istra, Dalmacija, Bosna, del Makedonije in Gr\xc4\x8dije je bilo treba samo anektirati, ker so "pripadale Italiji zaradi njihove rimljanske preteklosti" ; \xc5\xa0panijo, Hrva\xc5\xa1ko, Srbijo, Makedonijo, Romunijo, Bolgarijo in Gr\xc4\x8dijo je bilo treba "prepri\xc4\x8dati" za sodelovanje._NEWLINE_Razen omenjenih ozemelj v Evropi in Afriki je imela Italija tudi druge posesti. Najbolj oddaljena je bila koncesija manj\xc5\xa1ega ozemlja (46 ha), ki ga je Kitajska odstopila Italiji kot priznanje za sodelovanje pri zadu\xc5\xa1itvi upora bokserjev , med katerim je padlo 18 Italijanov. Leta 1919 so Italijani zavzeli Antalijo (it. Adalia) v Anatoliji, vklju\xc4\x8dno z zaledjem, vendar je okupacija trajala samo tri leta, po preteku katerih so jo izro\xc4\x8dili Mustafa Kemal Atat\xc3\xbcrku. Egejski otoki ali Dodekanez so bili v italijanski posesti od leta 1912 do leta 1947._NEWLINE_Zanimiv je poskus prisvojitve Gruzije, do katere je imela Italija pravico kot podpisnica Londonskega sporazuma iz aprila 1915; leta 1919 je vlada Orlando pripravila kontingent 85 tiso\xc4\x8d vojakov za Gruzijo z namenom, da podpre gibanje za neodvisnost od Rusov in Turkov. Vojaki so bili \xc5\xbee pripravljeni za odhod, ko je vlada Orlando padla in jo je nasledila vlada Nitti, ki je odpravo ustavila. Za Italijo je to bila zelo dobra poteza, saj je \xc5\xbee \xc4\x8dez tri do \xc5\xa1tiri mesece Rde\xc4\x8da armada zavzela ves Kavkaz.'